AITยันปีหน้ารักษาแชมป์หุ้นปันผลดี
AIT เดินหน้ารักษาตำแหน่งหุ้นปันผลคุณภาพท่าม กลางธุรกิจไอทีกลับมาคึกคัก คาดเติบโต 15%
26 ธ.ค. 2555

AIT เดินหน้ารักษาตำแหน่งหุ้นปันผลคุณภาพท่าม กลางธุรกิจไอทีกลับมาคึกคัก คาดเติบโต 15%
นายศิริพงษ์ อุ่นทรพันธุ์ ประธานกรรมการบริหารและกรรมการผู้จัดการใหญ่ บริษัท แอ็ดวานซ์ อินฟอร์เมชั่น เทคโนโลยี หรือ AIT ผู้นำในธุรกิจบริการออกแบบและรับเหมาวางระบบโครงข่ายเทคโนโลยีสารสนเทศและการสื่อสาร เปิดเผยว่า บริษัทยังคงให้ความสำคัญกับผู้ถือหุ้นอย่างสม่ำเสมอ และยังรักษานโยบายจ่ายเงินปันผลให้กับผู้ถือหุ้นในอัตราไม่ต่ำกว่า 40% ของกำไรสุทธิอย่างต่อเนื่อง โดยงวด 6 เดือนแรก (ม.ค.มิ.ย.) ของปี 2555 บริษัทจ่ายเงินปันผลระหว่างกาลไปแล้วในอัตรา 1.25 บาทต่อหุ้น จาก ผลการดำเนินงานงวด 6 เดือน มีรายได้รวม 1,826.8 ล้านบาท กำไรสุทธิ 169.7 ล้านบาท 
AIT ขึ้นชื่อว่าเป็นบริษัทที่จ่ายเงินปันผลให้กับผู้ถือหุ้นในอันดับต้น ของตลาดหลักทรัพย์แห่งประเทศไทย 
ปี 2552 บริษัทจ่ายเงินปันผลในอัตราหุ้นละ 3.5 บาท ปี 2553 จ่ายเงินปันผลในอัตราหุ้นละ 4.5 บาท ในปี 2554 จ่ายเงินปันผลในอัตราหุ้นละ 5 บาท และสำหรับงวดครึ่งปีหลังปีนี้ บริษัทก็ยังคงดำเนินนโยบายในการจ่ายเงินปันผลเพื่อตอบแทนผู้ถือหุ้น 
สำหรับผลการดำเนินงานรวม 9 เดือน (ม.ค.ก.ย. 2555) บริษัท มีรายได้รวม 2,762.5 ล้านบาท และมีกำไรสุทธิ 258 ล้านบาท ลดลงจากช่วงเดียวกันของปีก่อน 16%
ประธานกรรมการบริหารและกรรมการผู้จัดการใหญ่ AIT กล่าวถึงภาพรวมของอุตสาหกรรมเทคโนโลยีสารสนเทศและการสื่อสารในปี 2556 คาดว่าจะกลับมาคึกคัก หลังจากมีใบอนุญาต 3จี ซึ่งเชื่อว่าจะช่วยให้อุตสาหกรรมในปีหน้ากลับมาคึกคัก
นอกจากนั้น ยังมีโครงการของภาครัฐ ที่ AIT มีศักยภาพในการเข้ารับงานได้ มีมูลค่าประมาณเกือบหมื่นล้านบาท ซึ่งหาก AIT ได้งานในส่วนนี้ก็จะเข้ามาเป็นมูลค่างานที่อยู่ระหว่างการรอรับรู้รายได้ในปี 2556 
ปี 2555 นั้น คาดว่า จะมีรายได้รวมมากกว่า 4,000 ล้านบาท และบริษัทคาดว่าในปี 2556 ผลการดำเนินงานจะเติบโตประมาณ 15% จากปีนี้
ด้านนักวิเคราะห์บริษัทหลัก ทรัพย์ ฟิลลิป (ประเทศไทย) ปรับเพิ่มคำแนะนำหุ้นนี้จากทยอยขายเป็นซื้อ โดยให้ราคาพื้นฐานหุ้นละ 65.75 บาทโดยคาดว่าจะเห็นการประมูลงานโครง การขนาดใหญ่ออกมาจากความล่าช้าที่เกิดขึ้นและคาดเงินปันผลหุ้นละ 4 บาท สำหรับงวดปีนี้คิดเป็นผลตอบแทนปันผล 6.9%